Ubuntu (Linux banaketa)

Ubuntu idazmahairako Linux sistema eragile oso bat da, Debian banaketan oinarritutakoa. Mark Shuttleworth en Canonical Ltd enpresak gidatzen du Ubuntu. Banaketaren izena Hegoafrikako Ubuntu kontzeptutik hartzen du —gutxi gorabehera, "besteekiko humanitatea" esan nahi du—. Banaketa honen ezaugarrietako bat erabilerraztasuna da ("for human beings" du leloa): aplikazio erabilerrazak lehenesten ditu. Bestetik mahaigaineko ingurunetan Unity du.

Debian banaketatik desberdintasun nagusia, Ubuntuk sei hilabetero bertsio berri bat kaleratzen duela da, eta laguntza kaleratzen denetik bederatzi hilabetez luzatzen dela probako bertsioetan eta bost urtez bi urtean behin kaleratzen diren LTS bertsioetan. Era honetan Ubunturen intentzioa erdi mailako erabiltzailearentzat nahiko eguneraturik, baita nahiko egonkor den instalazio bat lortzea da.

Bertsioak 
Bertsioen nomenklatura urtea.hilabetea da, ondorioz, 4.10 bertsioa 2004. urteko urrian kaleratu zuten.

LTS bertsioak 

LTS siglak ingelesetik zuzen hartu dira, Long-term support esamoldearen siglak dira. LTS siglen marka daukaten bertsioek luzaroago zainduko dira, seguritate eguneraketak eta akatsen konponketak luzaroago egiten saiatuko dira.

LTS bertsioetan produktuaren bizitza luzatzeko zenbait protokolori jarraitzen zaie. Ubunturen konpromisoa da bi urtean behin horrelako LTS bertsioa argitaratzea. Horrela, 2018ko apirileko LTS bertsioak 2023. urtera arteko sostengua izango duela aurreikusten da.

Ubuntu Familia 
 Ubuntu - Unity
 Ubuntu - Gnome
 Kubuntu - KDE
 Lubuntu - LXDE
 Xubuntu - Xfce
 Edubuntu - Hezkuntzan erabiltzeko
 Ebuntu - Enlightenment
 nUbuntu - Segurtasunari eta sareari begira
 Ubuntu Lite - Ordenagailu motelentzat
 Ubuntu Studio - Multimedia

Ikus, gainera 
 Ubunturen bertsioak
 Linux
 Sistema eragileak

Kanpo estekak 

  Ubuntu Linux
  Canonical Ltd (Ubuntu-ren garapenaren babeslea)
  Ubuntu Linux-en foru ofizialak
  Ubuntu-ren hasi berrientzako gida ez-ofiziala
  Ubuntu-ren hasi berrientzako gida ez-ofiziala

Linux banaketak
Ubuntu
Euskaratutako software librea
2004ko softwarea
ARM sistema eragileak